Սեմինարի ընթացքում պատմում էի` ինչպես դիմել այդ համալսարաններ` անդրադառնալով հայտերի ներկայացման գործընթացի տարբեր փուլերին: Սեմինարն ավելի ակտիվ և արդյունավետ դարձնելու համար մասնակիցներն իրենց հարցերն անմիջապես էին ուղղում ինձ: Նախ ներկայացրի բակալավրիատի և մագիստրատուրայի ծրագրերի համար նախատեսված ընդունելության ընդհանուր պահանջները: Այնուհետև խոսեցինք, թե ինչպես համապատասխանեցնել գնահատման հայկական համակարգը բրիտանական չափանիշներին, քննարկեցինք նաև համապատասխան անձանցից երաշխավորագրեր ստանալու հետ կապված հարցերը: